
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 4ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  77/2014

ΘΕΜΑ: Έγκριση της απευθείας αγοράς των ακινήτων:

α. ιδιοκτησίας κ. Αλέξανδρου Τουμπέκη εμβαδού 472,32m2 και

β. ιδιοκτησίας κληρονόμων Γεωργίου Καρνέση εμβαδού 380,00m2, για τη διάνοιξη της οδού Χαριλάου που βρίσκεται στη Δ.Κ Πύργου
    Στον Πύργο, σήμερα στις 5 του μηνός Μαρτίου, του έτους 2014, ημέρα Τετάρτη και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 9670/28-02-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 23 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αριστειδόπουλος Χαράλαμπος, 5.Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Μπίρμπας Κων/νος, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Μποσμής Κων/νος, 13. Ρωμαίος Στέφανος, 14. Δημόπουλος Φώτιος, 15. Σεϊντής Βασίλειος, 16. Κουρμπανάς Γεώργιος, 17. Λιατσής Δημήτριος, 18. Γεράνιος Κων/νος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Μπελόκας Διονύσιος (ανεξάρτητος δημοτικός σύμβουλος, κατόπιν της αριθ. 9834/28-2-14 δήλωσης ανεξαρτητοποίησης από την παράταξη «Σύγχρονος Πύργος»).
ΑΠΟΝΤΕΣ: 1. Αργυρόπουλος Ιωάννης του Γεωργίου, 2. Τζίνη Διονυσία, 3. Φραγκαντώνης Παναγιώτης, 4. Τζουανόπουλος Δημήτριος, 5. Αργυρόπουλος Ιωάννης του Παναγιώτη, 6. Μικελόπουλος Γεώργιος, 7. Ανδριόλας Γεώργιος, 8. Διαμαντόπουλος Κων/νος (ανεξάρτητος Δημοτικός Σύμβουλος, κατόπιν της αριθ. 15Δ.Σ/28-2-14 δήλωσης ανεξαρτητοποίησης από την παράταξη «Σύγχρονος Πύργος»),  9. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». οι οποίοι δεν προσήλθαν αν και νόμιμα κλήθηκαν και 
10. Δημουλιάς Λεωνίδας (έχει τεθεί σε αργία).

Επίσης με την αριθ. πρωτ. 9670/28-02-2014 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ Πύργου κ. Βασίλειος Φάμελος, ο οποίος και προσήλθε. 

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------------------------

Ακολούθως ο Πρόεδρος βάσει του άρθρου 67 παρ. 7, προ ημερήσιας διάταξης, έθεσε υπόψη του δημοτικού Συμβουλίου (1ο θέμα) με τίτλο: [Λήψη απόφασης για την απευθείας αγοράς των ακινήτων:

α. ιδιοκτησίας κ. Αλέξανδρου Τουμπέκη εμβαδού 472,32m2 και

β. ιδιοκτησίας κληρονόμων Γεωργίου Καρνέση εμβαδού 380,00m2, για τη διάνοιξη της οδού Χαριλάου που βρίσκεται στη Δ.Κ Πύργου] και παραχώρησε το λόγο στον Αντιδήμαρχο κ. Β. Παναγόπουλο, ο οποίος  αιτιολογώντας το κατεπείγον του θέματος ανέφερε: «Υπάρχει σε εξέλιξη το έργο «ανάπλαση οδού Χαριλάου». Η οδός αυτή καταλήγει σε αδιέξοδο. Μετά από πολλές συζητήσεις καταφέραμε να βρούμε τους δύο ιδιοκτήτες των παρόδιων ιδιοκτησιών. Είναι ένα έργο ενταγμένο στο ΕΣΠΑ που έχει ένα χρόνο περιορισμένο για την υλοποίησή του. Για να υπάρχει μια διαμπερή κίνηση από την Πατρών μέχρι την Αγίου Γεωργίου πρέπει να απαλλοτριωθούν οι δύο ιδιοκτησίες. Στην αρχή δεν μπορούσαμε να έρθουμε σε επαφή με τους ιδιοκτήτες. Τώρα τελευταία όταν είδαν ότι τα έργα άρχισαν, έδειξαν ενδιαφέρον οι ίδιοι, μας βρήκαν και προτίθενται πωλήσουν στο δήμο τα δύο αυτά ακίνητα για να μπορέσουμε να τα απαλλοτριώσουμε έτσι ώστε να υπάρχει η πλήρη διάνοιξη της οδού και μια διαμπερή κίνηση.

Κρίνω σκόπιμο ότι για τη σωστή κυκλοφοριακή ροή και γενικά για την εξυπηρέτηση της περιοχής, είναι απαραίτητη αυτή η αγορά. Ο λόγος του κατεπείγοντος είναι ότι μια που είναι στη διαδικασία η ανάπλαση και μια που υπάρχει μετά μια χρονοβόρα διαδικασία για την αλλαγή της μελέτης, όσο το δυνατόν νωρίτερα πρέπει να γίνει, αν αποφασίσει το σώμα, αυτή η αγορά έτσι ώστε να ξέρουμε και εμείς σαν τεχνική υπηρεσία από πού αρχίζει το έργο και που τελειώνει».

Κατόπιν αυτού ο Πρόεδρος του Δ.Σ κάλεσε τους δημοτικούς συμβούλους να εγκρίνουν το κατεπείγον του θέματος.

Το Σώμα ομόφωνα το ενέκρινε.

Συνεχίζοντας τη διαδικασία ο Πρόεδρος, εξέθεσε τα εξής: «Τίθεται υπόψη του σώματος η αριθ. 10191/4-3-14 έγγραφη εισήγηση του Αντιδημάρχου Τεχνικών Υπηρεσιών η οποία αναφέρει: « ....  Σας γνωρίζουμε ότι, με το άρθρο 191 του Ν.3463 του 2006 (Κ.Δ.Κ.) για την απευθείας αγορά ιδιωτικών ακινήτων απαιτείται απόφαση Δ.Σ.

   Για το λόγο αυτό, ζητούμε από το Δ.Σ. την έγκριση της αγοράς δύο (2) οικοπέδων που βρίσκονται επί της οδού Χαριλάου, το μεν ένα (1) ιδιοκτησίας Αλέξανδρου Τουμπέκη με εμβ.472,32 m2 και το δεύτερο ιδιοκτησίας κληρονόμων Γεωργίου Καρνέση με εμβαδό 380 m2.
   Τα παραπάνω ακίνητα ρυμοτομούνται από το Σχ. Πόλεως Πύργου, το οποίο εγκρίθηκε με την υπ. αριθμ. 6674/2003 απόφαση Νομάρχη Ηλείας (ΦΕΚ 769 Δ/2003) και ο Δήμος προτίθεται να τα αγοράσει, για την διάνοιξη της οδού Χαριλάου (όπισθεν Ο.Σ.Ε. Πύργου).   Στην παραπάνω περιοχή γίνεται ανάπλαση και επιβάλλεται  η αγορά των δύο αυτών ακινήτων τα οποία είναι τα μοναδικά εμπόδια, για την διάνοιξη της οδού Χαριλάου, (η οποία ξεκινά από την οδό  Πατρών και καταλήγει στην οδό Αγίου Γεωργίου). Η διάνοιξη αυτή και θα αποσυμφορήσει την οδό Υψηλάντους...»
Το τίμημα των ακινήτων κατ’ εφαρμογή του άρθρου 186 παρ.5 Ν.3463/06 θα καθοριστεί από την  επιτροπή, εκτίμησης και καταλληλότητας κατά περίπτωση στην εκποίηση, μίσθωση, εκμίσθωση ή αγορά κινητών και ακινήτων που έχει συγκροτηθεί με την αριθ. 69Δ/29-1-14 απόφαση του Δημάρχου σε συνδυασμό με την αριθ. 71/14 απόφαση του δημοτικού συμβουλίου.
Για την κατάρτιση σύμβασης μεταβίβασης της κυριότητας ακινήτων ή σύστασης επ’ αυτών εμπραγμάτων δικαιωμάτων, εφόσον συμβάλλεται Δήμος απαιτείται εκτίμηση της αγοραίας αξίας, η οποία γίνεται από Ορκωτό Εκτιμητή, στην περίπτωση που η αξία αυτή υπερβαίνει το ποσό των 58.649,06 ευρώ (άρθρο 186 παρ.6 Ν.3463/06, άρθρο 23 παρ.2 του Ν.2873/00 όπως συμπληρώθηκε με το άρθρο 31 παρ.12 του 2579/98).
Κατόπιν των ανωτέρω  καλούνται οι δημοτικοί σύμβουλοι και ο Πρόεδρος της Δ.Κ Πύργου, ν’ αποφασίσουν σχετικά με την  απευθείας αγορά των ως άνω ακινήτων.
Το Δημοτικό Συμβούλιο Πύργου 
         λαμβάνοντας υπόψη του:

· το άρθρο 186 και 191 του Ν.3463/06

· το άρθρο 23 παρ.2 του Ν.2873/00 όπως συμπληρώθηκε με το άρθρο 31 παρ.12 του 2579/98
· το Σχ. Πόλεως Πύργου, το οποίο εγκρίθηκε με την υπ. αριθμ. 6674/2003 απόφαση Νομάρχη Ηλείας (ΦΕΚ 769 Δ/2003) 

· την αριθ. 69Δ/29-1-14 απόφαση του Δημάρχου σε συνδυασμό με την αριθ. 71/14 απόφαση του δημοτικού συμβουλίου, περί συγκρότησης επιτροπής, εκτίμησης και καταλληλότητας κατά περίπτωση στην εκποίηση, μίσθωση, εκμίσθωση ή αγορά κινητών και ακινήτων
· Την αριθ. 10191/4-3-14 έγγραφη εισήγηση του Αντιδημάρχου Τεχνικών Υπηρεσιών κ. Β. Παναγόπουλου
· την ανάγκη του Δήμου για την αγορά των ακινήτων, μετά από διαλογική συζήτηση
ομόφωνα αποφασίζει
1. Το κατεπείγον του θέματος.

2. Την απευθείας αγορά των ακινήτων:

Α) ιδιοκτησίας Αλεξάνδρου Τουμπέκη, εμβαδού 472,32 m2 και

Β) ιδιοκτησίας κληρονόμων Γεωργίου Καρνέση, εμβαδού 380,00m2. 
Τα ακίνητα είναι τα μοναδικά εμπόδια για τη διάνοιξη της οδού Χαριλάου της Δ.Κ Πύργου, στην οποία πραγματοποιούνται από το δήμο έργα ανάπλασης (η οδός Χαριλάου ξεκινά από την οδό Πατρών και καταλήγει στην οδό Αγίου Γεωργίου). 
Για τη σωστή κυκλοφοριακή ροή και γενικά για την εξυπηρέτηση της περιοχής, είναι απαραίτητη αυτή η αγορά, η οποία θα αποσυμφορήσει την οδό Υψηλάντους. 
· Το τίμημα των ακινήτων, θα καθοριστεί με απόφαση της επιτροπής εκτίμησης και καταλληλόλητας κατά περίπτωση στην εκποίηση, μίσθωση, εκμίσθωση ή αγορά κινητών και ακινήτων (που έχει συγκροτηθεί με την αριθ. 69Δ/29-1-14 απόφαση του Δημάρχου σε συνδυασμό με την αριθ. 71/14 απόφαση του δημοτικού συμβουλίου)
· Το πρακτικό της εκτιμητικής επιτροπής θα εγκριθεί με νέα απόφαση του Δ.Σ.

· Ο Πρόεδρος της Δ.Κ Πύργου ενέκρινε την αγορά των ως άνω ακινήτων.
Η παρούσα απόφαση έλαβε αύξοντα αριθμό 77/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                               ΤΑ ΜΕΛΗ                 Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 13  – 3 - 2014
Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ

